Biblija (Tomislav Dretar)/Gabaoniti i potomstvo Saulovo


Gabaoniti i potomstvo Saulovo 

Gabaoniti i potomstvo Saulovo
21  1   Bijaše jedna glad u vrijeme Davudovo, tri uzastopne godine. Davud uzmoli ALLAHA i ALLAH reče: ”To pogađa Saula i tu krvoločnu kuću, jer je dao pogubiti Gabaonite.“ 
2 Kralj sazva Gabaonite i govoriše im. Gabaoniti ne činiše dio sinova Izrailovih,  već  su se primili s prezivjelim Amoritima. Sinovi Izrailovi se bijahu obvezali spram njih prisegom; Ipak, Saul, u svojoj pretjeranoj gorljivosti za sinove Izrailove i Judine, bijaše tražio kako ih pobiti. 
3 Davud dakle izjavi Gabaonitima: ” što  trebam ja učiniti za vas i kako mogu nadoknaditi da biste vi blagoslovili baštinu ALLAHOVU? “ 
4 Gabaoniti mu rekoše: ” Mi nemamo sa Saulom i kućom njegovom jedan posao oko srebra i zlata. Mi nemamo nikoga za usmrtiti u Izrailu.   “ 
5 On reče: ” Što god da kažete ja ću izvršiti za vas.  “ Oni rekoše kralju:    ” čovjek koji nas je htio uništiti i koji nas je  već  vjerovao uklonjenima iz sveg područja Izrailovog,
6 da nam izruči sedam svojih potomaka, i mi ćemo ih raščetvoriti pred ALLAHOM u Givei Saulovo, izabranika ALLAHOVA. “  Kralj reče: ” Ja ću ih izručiti. “ 
7 Ali, kralj poštedi Mefibošeta, sina Jonatanova, sina Saulova, radi prisege ALLAHOM koja bijaše između njih, između Davuda i Jonatana, sina Saulova. 
8 Kralj dakle uze dva sina Rispina, kćeri Ajine, koje bijaše rodila Saulu, Armonija i Mezfibošeta, i pet sinova Mikalinih, kćeri Saulove, koje ona bijaše rodila Adrielu, sinu Barzilaja iz Mehola, 
9 i izruči ih Gabaonitima, koji ih raščetvoriše pred ALLAHOM. Oni padoše svih sedam zajedno. Usmrtiše ih na prvi dan žetve, u početku žetve ječma.      
10 Rispa, kćer Ajina, uze jednu *torbu, koju prostiraše na stijenu, od početka žetve sve dok voda ne pade na njih s neba. Ona ne dopusti pticama nebeskim spustiti se na njih tokom dana, kao ni zvijerima divljim tokom noći. 
11 Obavijestiše Davuda o tome što  bijaše učinila Rispa, kćer Ajina, suložnica    Saulova. 
12 Davud ode preuzeti kosti Saulove i one sina njegovog Jonatana, od građana Javeša iz Galada, koji ih bijahu odnijeli s polja Bet-Seana, gdje ih Filistinci bijahu objesili, u dan kad Filistinci bijahu ubili Saula u Gilboau. 
13 On odnese odande kosti Saulove i njegovog sina Jonatana i prikupiše kosti pogubljenika. 
14 Pokopaše se kosti Saula i sina njegovog Jonatana u zemlji Benjaminovoj, u Sela, u grobu Kišovom, njegovog oca. Dakle bi učinjeno sve što  kralj bijaše zapovjedio. Poslije toga, Allah se pokaza milostiv prema zemlji.